РЕПУБЛИКА СРПСКА

ОПШТИНА ШИПОВО

НАЧЕЛНИК

Број: 01-404-61/19.

Датум: 06.9.2019. године.

На основу члана 64. став (1) тачка б), члана 68. став 1 и члана 70. ст. 1., 3. и 6. Закона о јавним набавкама („Сл. гласник БиХ“, број 39/14), члана 67. Статута општине Шипово („Сл. Гласник општине Шипово“, број 12/17), на Препоруку Комисије за јавну набавку број: 01-404-61/19 од 04.9.2019. године, у поступку јавне набавке: „Одржавање градских улица у Шипову- санација ударних рупа“, Начелник Општине Шипово је донио

**ОДЛУКУ**

**о избору најповољнијег понуђача**

**Члан 1.**

Прихвата се Препорука Комисије за јавне набавке, број: 01-404-61/19 од 04.9.2019. године и **уговор** за јавну набавку: „Одржавање градских улица у Шипову- санација ударних рупао“, додјељује се понуђачу: „Мркоњићпутеви“ д.о.о. Мркоњић Град по цијени од: 16.987,60 КМ, без урачунатог ПДВ, као најбоље (једино) оцијењеном понуђачу.

**Члан 2.**

Приједлог уговора о набавки доставиће се на потпис изабраном понуђачу: „Мркоњићпутеви“ д.о.о. Мркоњић Град, у року од 10 дана, рачунајући од дана када је понуђач обавијештен о избору најповољније понуде, под условом да на одлуку не буде уложена жалба.

**Члан 3.**

За извршење ове одлуке задужује се и овлашћује Одјељење за буџет, финансије и привреду и Одсјек за урбанизам и стамбено комуналне послове.

**Члан 4.**

Ова одлука објавиће се на веб-страници Општине Шипово, истовремено с упућивањем понуђачима који су учествовали у поступку јавне набавке, сходно члану 70. став (6) Закона о јавним набавкама.

**Члан 5.**

Ова одлука ступа на снагу даном доношења и доставља се свим понуђачима који су учествовали у поступку јавне набавке, сходно члану 71. став (2) Закона о јавним набавкама.

**Образложење**

Поступак јавне набавке: „Одржавање градских улица у Шипову- санација ударних рупа“, покренут је Одлуком о покретању поступка јавне набавке број: 01-404-61/19 од 6.8.2019. године.

Јавна набавка је проведена путем конкурентског поступка набавке.

Процијењена оквирна вриједност јавне набавке, без ПДВ-а је 17.500,00 КМ.

Обавјештење о набавки број: 789-7-3-23-3-20/19 објављено је на Порталу јавних набавки дана 22.8.2019. године.

Тендерска документација је објављена на сајту Агенцује за јавне набавке БиХ и исту је преузело 6 потенцијалних понуђача.

Комисија за јавну набавку именована је Рјешењем број**:** 01-404-61/19 од 02.9.2019. године.

Комисија за јавну набавку доставила је Начелнику општине дана 05.9.2019. године

Записник о оцјени понуда и Препоруку за додјелу уговора.

У поступку по Записнику о оцјени понуда је утврђено је да је Комисија за јавну набавку благовремено и правилно извршила отварање понуда и оцјену приспјелих понуда, о чему је сачинила одговарајући записник, у којима је утврђено сљедеће:

- да је укупан број пристиглих понуда- једна,

- да је понуда благовремено запримљена,

**-** да је понуда понуђача испуњава услове тендерске документације и да је прихватљива.

У поступку доношења ове одлуке посебно су цијењене чињенице да је Комисија, правилно и потпуно, извршила оцјену квалификованости понуђача те оцјену приспјеле понуде, сходно критеријумима из тендерске документације.

У поступку оцјене проведеног поступка, руководилац уговорног органа није нашао разлоге, неправилности нити пропусте у раду, који би евентуално били основ за неприхватање препоруке Комисије за јавну набавку.

Наиме, у поступку је оцијењено да је Комисија у свему правилно поступила те да је приједлог избора најповољнијег понуђача извршен у складу са Законом о јавним набавкама, подзаконским актима и тендерском документацијом. Увидом у приложену документацију, неспорно је да је изабрани понуђач, „Мркоњићпутеви“ д.о.о. Мркоњић Град доставио понуду у оквиру процијењене вриједности набавке.

Изабрани понуђач, је изабран примјењујући критериј прихватљиве цијене, која је понуђена, као у члану 1. ове одлуке.

Понуђена цијена понуђача чије су понуде оцијењене као прихватљив је:

16.987,60 КМ, без урачунатог ПДВ, односно 19.875,50 КМ, са урачунатим ПДВ.

Из наведених разлога, примјеном члана 64. става (1) тачка б), члана 70. ст. 1., 3. и 6. Закона о јавним набавкама, одлучено је као у диспозитиву

**ПОУКА О ПРАВНОМ ЛИЈЕКУ:**

Против ове одлуке може се изјавити жалба, најкасније у року од 5 (пет) дана од дана пријема ове одлуке.

М. П. Начелник

**Доставити: \_\_\_\_\_\_\_\_\_\_\_\_\_\_**

1. Понуђач (Милан Ковач)
2. Уз материјал комисије
3. Начелник
4. Одјељење за буџет, финансије и привреду
5. Одсјек за урбанизам и стамбено- комуналне послове
6. A/A